
DISSERTATIO  MEDICA 


INAUGURALIS, 

DE 

ENTERITIDE. 


Auctore  Thoma  Scully. 


(Quando  non  solum  omnis  morbus,  cui  corpus 
humanum  obnoxium  est,  sed  etiam  vero  omne  ad 
medicinas  scientiam  quomodocunque  spectans,  at¬ 
tentionem  sibi  vindicavit,  et  ingenia  exercuit  tot 
scriptorum  me  doctrina  et  experientia  longe  lon- 
geque  praeditiorum,  lubenter  fateor,  me,  Enteri- 
tidem  seligendo  pro  argumento  Theseos  meae  In- 
auguralis,  aliquid  novi  in  medium  non  prolatu¬ 
rum  esse;  neque  quicquam  amplius  facere  propono, 

quam,  quoad  potero,  morbi  historiam  tradere,  ob¬ 
servationibus  medicorum  optimorum,  qui  hoc  de 
morbo  scripserunt  et  quorum  opera  mihi  fuit  op¬ 
portunitas  consulendi,  necnon  sententiis  Professo¬ 
rum  hujus  Almae  Academiae,  quorum  praelectio¬ 
nibus  interfui,  consonantem ;  eamque  medendi 
rationem  ostendere,  quam  comprobavit  experien¬ 
tia,  et  egomet  vidi  effi  catissimam  in  morbi  cura¬ 
tione. 

O  *  *  *  •  . 

In  Nosologia  Methodica  Culleni,  Enteritis 
in  Classe  Pyrexiarum  et  Ordine  Phlegmasiarum 
locum  habet,  et  ab  illo  medico  praeclaro  his  verbis 
definitur : 

a 

“  Pyrexia  typhodes  ;  dolor  abdominis  pungens, 
tendens,  circa  umbilicum  torquens  ;  vomitus  ;  al¬ 
vus  pertinaciter  stricta. 

“  Sp.  1.  Enteritis  (phlegmonodaea)  dolore  acu¬ 
to,  pyrexia  vehementi,  vomitu,  et  alvo  astricta. 

44  Sp.  2.  Enteritis  (erythematica)  dolore  et  py¬ 
rexia  lenioribus,  sine  vomitu,  et  cum  diarrhoea.” 

V  ;' 

Prima  de  specie  solum,  mihi  est  in  animo  pa¬ 
ginis  sequentibus  agere. 

DE  INDICIIS  MORBI. 

O  '  t'* 

Dolorem  fixum,  acutum,  tactu  auctum*  et 
«sensu  caloris  in  abdomine  comitatum,  aliquando 
in  variis  partibus  ventris  existentem,  rarius  in 
uno  puncto  haerentem,  sed  plerumque  totum  ab¬ 
domen  occupantem,  et  circa  umbilicum  praecipue 
torquentem,  enteritide  correptus  fere  primo  sen¬ 
tit.  Symptomata  febris  solita  quoque  adsunt, 
aegerque  rigoribus,  horrore  cum  sensu  caloris  al¬ 
ternante,  siti  magna,  et  oris  siccitate  afficitur; 
lingua  sicca  et  albida  est ;  in  aliquibus  exemplis 
signa  febrilia  dolori  abdominis  praecedunt.  Pul¬ 
sus  exilis,  admodum  durus,  et  frequens  est,  ad 
centum  et  viginti  aut  triginta  usque,  in  horae 
sexagesima  parte ;  anxietas  maxima  urget,  ven¬ 
triculus  male  se  habet,  nausea  et  vomitus  mate¬ 
riae  biliosae  accedunt.  Alvus  pertinaciter  astricta 
est. 

Morbo  progrediente,  dolor  magis  saevit,  intes¬ 
tina  spasmo  afficiuntur,  abdomen  in  massulas  con¬ 
trahi  videtur.  Urina  parca  et  rubra  est,  et  saepe 
aegre  et  cum  dolore  redditur.  Vultus  Enteritide 

laborantis  anxietate  maxima  occupatur,  respiratio 
ejus  concitatur,  aegerque  brachia  sua  continue  jac¬ 
tat,  dum,  eodem  tempore,  truncum  corporis  quie¬ 
tum  tenere  nititur. 

Notis  supradictis,  plerumque  accessio  Enteri¬ 
tidis  comitatur ;  interdum  tamen  eveniunt  casus 
in  quibus  symptomata  aliter  quam  dixi  sese  ha¬ 
bent.  Pulsus  nempe  aliquando  plenus  et  mollis 
videtur,  et  parum  praeter  naturam  acceleratus. 
Dr  Pemberton  hoc  de  morbo  tractans,  obser¬ 
vationem  sequentem  habet :  “  Enteritis  in  some 
cases  proceeds  for  a  day,  or  eveii  for  two  days, 
without  excitinguneasiness  sufficient  to  alarm  the 
patient ;  leading  him  to  imagine,  tliat  ali  his  un- 
usual  sensations  are  merely  the  effect  of  costive- 
ness.”  Iterum  que  dicit,  “  Sometimes  the  com- 
plaint  commences  witli  all  the  symptoms  of  a  se¬ 
vere  kidney  affection,  and  the  pain  across  the  loins 
will  absorb  all  other  sense  of  uneasiness,  and  may 
mislead  the  patient’s  and  practitioner’s  attention 
from  the  bowels  :  but  to  this  sensation  soon  suc- 
ceeds  a  pain  across  the  abdomen,  which  is  gene- 
rally  most  severe  about  the  head  of  the  caecum, 
shooting  from  that  spot  towards  the  pubes,  and 
also  oceupying  a  considerable  portion  of  the  right 

flank.  The  pain  is  sometimes,  however,  confined 
to  the  navel,  and  just  above  it 

Enteritis  interdum  etiam  incipit  diarrhoea, 
quam  dolores  et  obstipatio  excipiunt.  In  exem¬ 
plis  quibusdam,  dolor  haud  diu  eodem  gradu  sae¬ 
vit,  sed  modo  mitescit,  modo  ingravescit,  nun¬ 
quam  vero  omnino  cessat. 


DE  MORBI  TERMINATIONIBUS. 

Resolutione,  Suppuratione,  Gangraena,  vel 
Scirrho,  Enteritis  finiri  potest ;  sed  his  de  even¬ 
tibus  fusius  loqui  differo,  donec  de  Prognosi  age¬ 
tur. 

r  "  *  *  •  ft  '  -rn  A  0  1  \  r 

m k  ,  tt  *  *  •  •  *  f  r -  •—  a  •  V  r 

DE  CAUSIS  PRiE  DISPONENT  IBUS. 

Diathesis  phlogistica,  talemque  statum  in¬ 
ducentia,  ut  ignavia  et  victus  lautus,  huic  tan- 
quam  aliis  phlegmasiis  proclivitatem  dant.  Qui¬ 
ddam  irritabilitatem  intestinorum  peculiarem  pos- 


*  Pemberton  on  the  Abdomina!  Viscera, 

sidere  videntur,  qua  huic  morbo  ex  causis  levissi¬ 
mis  valde  obnoxii  redduntur.  Una  vel  plures 
priores  Enteritidis  aggressiones,  inter  causas  ad 
ejus  renovationem  pra?disponentes  recenseantur. 
Nulla  astas  hoc  morbo  immunis  est,  sed  dicitur 
praecipue  homines  aggredi  nonnihil  senescentes, 
ut  post  annum  quadragesimum  aut  quinquage¬ 
simum.  Fortasse  in  foeminis  suppressio  men¬ 
sium  diuturna  causa  Enteritidis  praedisponens 
habenda  est. 


DE  CAUSIS  EXCITANTIBUS. 

Causa  Enteritidis  excitans  maxime  generalis, 
ut  opinor,  est  frigus,  praecipue  cum  humore  con¬ 
junctum,  si  subito,  vel  per  longum  tempus,  ab¬ 
domini  ipsi,  aut  extremitatibus  inferioribus  ap¬ 
plicetur  ;  et  magis  adhuc  pollet  ad  hunc  morbum 
ciendum,  si  corpori  jamjam  calefacto  vel  sudanti 
admotum  sit.  Sunt  multae  aliae  causae  quibus 
Enteritis  induci  potest ;  scilicet,  qusecunque  ob¬ 
structiones  in  intestinis  creant  et  feces  reddi  pro¬ 
hibent,  donec  hae,  aut  mole  aut  qualitate  sua,  ir¬ 
ritantes  fiunt,  et  inflammationem  excitant :  hu- 

jusmodi  inter  causas,  spasmodica  illa  contractio 
canalis  intestinorum,  quae  interdum  in  Colica  ac¬ 
cidit,  praesertim  si  diu  continuata  sit, — Strictu¬ 
ra  vel  angustia  intestini  praeter  naturam, — Her¬ 
nia  Strangulata,  et  Intus-susceptio,  enumerentur. 
Morbus  de  quo  agitur,  quoque  excitetur  re¬ 
bus  irritantibus  ingestis,  quae  aut  forma  aut  mag¬ 
nitudine  sua,  vel  quia  non  concoqui  possunt,  irri¬ 
tationem  magnam  movent,  aut  quae  acrimonia  sua 
chemica  vel  peculiari  ad  inflammationem  cien¬ 
dam  pollent.  Ad  hanc  causarum  classem  perti¬ 
nent,  nuclei  duri  seminaque  larga  fructuum,  me¬ 
talli  particulae,  sicut  nummi  et  talia,  scybala,  et 
calculi  qui  interdum  in  intestinis  formantur,  (haec 
quoque,  scybala  nempe  et  calculi,  nonnunquam 
mole  sua  obstructionem  efficiunt,  ideoque  mor¬ 
bum  concitant ;)  praeterea  adjiciantur  acida  et  al- 
calina  fortia, — latices  illi  qui  spiritus  distillati 
vocantur, — victus  lautus  larga  quantitate  sump¬ 
tus, — purgantia  acriora, — bilis  acris, — vermes. 

Enteritis  saepe  Constipationis,  nonnunquam 
Dysenteriae,  sequela  est :  metastases  etiam  alio¬ 
rum  morborum,  ut  Rheumatismi,  Erysipelatis, 
Podagrae,  eam  producere  possunt.  Interdum  quo- 

que  recessio  eruptionum  externarum  veterum  En- 
teritidem  concitat. 


DE  DIAGNOSI. 

Enteritidem  ab  aliis  morbis^  dignoscere  fere 
haud  difficile  est ;  Colica  tamen  excepta,  quam  in¬ 
ter  et  nostrum  morbum,  maximi  momenti  est  jus¬ 
tam  distinctionem  instituere;  nam  etsi  Colicam  si¬ 
cut  Enteritidem  tractare  aliquid  detrimenti  haud 
inferat,  imo,  aliquando  prorsus  necessarium  sit, 
tamen  error  contrarius  vix  non  exitialis  foret, 
namque  satis  probabile  est,  ut  medicus,  tali  er¬ 
rore  deceptus,  tempus  illud  praeterire  sineret,  quo 
solum  ars  sua  aegro  prodesse  potuit. 

In  Colica  plerumque  nulla  febris  est,  pulsus  pa¬ 
rum  afficitur,  dolores  vagantur  nec  diu  perstant, 
sed  in  paroxysmis  accedunt  inter  quos  sunt  inter¬ 
missiones  perfectae,  dolor  praeterea  sub  pressu  mul¬ 
tum  allevatur :  dum  contra  in  Enteritide,  pulsus 

frequens,  durus,  et  debilis  est,  dolor  pressura  mul- 

* 

tum  intenditur,  et  quanquam  interdum  sibi  dis¬ 
similis  sit,  nunc  nimirum  ingravescens,  nunc 
sese  remittens,  nunquam  prorsus  discedit.  Hac 

de  re  Pemberton  his  verbis  utitur :  “  I  should 
observe,  that  the  inflammation  will  often  extend 
to  the  muscular  coat  of  the  intestines,  and  throw 
them  into  violent  contractions,  by  which  the  pain 
will  be  much  increased ;  or  by  which  the  pain 
may  be  said  to  vary.  This  variation  of  the  pain 
might  lead  us  to  confound  inflammation  of  the  in¬ 
testines  with  the  colic  ;  but  in  colic,  the  pain  be- 
comes  more  acute  from  a  state  of  absolute  ease, 
and  subsides  again  to  the  same  state,  or  nearly 
so:  whereas  in  inflammation  of  the  intestines, 
the  pain  varies  from  a  state  already  very  acute, 
to  a  state  stili  more  acute,  and  never  subsides  in¬ 
to  absolute  ease,  or  into  a  state  approaching  to 
it.” 

Inter  Enteritidem  et  Gastritidem  distinguere 
non  multum  refert,  nam  eadem  fere  remedia  mor¬ 
bis  utrisque  conveniant ;  tamen  vomitus  magis 
urgens  et  continuus,  dolorque  in  epigastrii  regio¬ 
ne  crucians,  ardens,  rebus  ingestis  auctus,  (quae 
vomitu  extemplo  rejiciuntur),  hunc  morbum  ab 
Enteritide  distinguent. 

DE  PROGNOSI. 


Prognosis  semper  sumina  cum  cautione  di¬ 
cenda  est ;  nam  tanta  est  hujus  morbi  proclivitas 
in  gangraenam  desinere,  ut  hic  eventus  infaustus, 
ubi  inflammationi  remediis  tempestivis  non  oc¬ 
curritur,  saepe  acciderit,  et  aegrum  e  medio  tulerit, 
etiam  horas  intra  viginti  quatuor.  Itaque  pro¬ 
gnosis  infaustissima  est  cum  evenit  gangraena,  cu¬ 
jus  praesentia  progressusque  signis  sequentibus 
denotantur. 

Dolor  subito  cessat,  (ex  quo  aeger  fere  in  spem 
salutis  fallacem  erigitur),  dum  eodem  tempore 
vires  deficiunt,  pulsus  irregularis  et  adhuc  debi¬ 
lior  evadit,  distentio  abdominis  intenditur,  vultus 
collabitur,  et  etiam  aspectum  cadaverosum  in¬ 
duit,  syncope,  ischuria,  singultus,  et  sudores  fri¬ 
gidi  oriuntur,  delirium  interdum  adest,  summa 
inquietudo  et  anxietas  accedunt,  tenesmus  ple¬ 
rumque  urget,  sed  aliquando  faeces  nigrae  dejici¬ 
untur,  motus  artuum  convulsivi  et  respiratio  la¬ 
boriosa  sequuntur,  aegerque  demum  in  morte 
quiescit. 

Hic  notare  oportet,  exempla  anomala  interdum 
accidere,  ubi  inflammatio  magna  vel  etiam  gan¬ 
graena  ipsa  evenire  dicitur,  quanquam  dolor  valde 
levis  sit,  et  alia  signa  morbi  gravia,  febris  nempe, 
nausea,  et  vomitus,  omnino  desint.  Talibus  in 
exemplis  tamen,  pulsus  fere  tardus,  potius  debilis, 
et  varians  est,  abdomen  tensum,  durum  et  non¬ 
nihil  dolens  est,  faciesque  aspectum  insolitum  in¬ 
duit.  Oculi  aliquando  terrorem  exhibent,  et  li¬ 
vor  quidam  circum  labia  apparet ;  interdum  quo¬ 
que  sitis  adest,  et  lingua  aegri  mal&  se  habet. 

Insuper  observandum  est,  ut  alia  pars  intesti¬ 
norum  gangraena  corripi  possit,  dum  alia  inflam¬ 
matione  acuta  adhuc  laborat ;  hinc  igitur  consta¬ 
bit,  cessationem  doloris  non  semper  evidentem 
esse.  Praeterea,  quoniam  exempla  memorantur, 
in  quibus  portiones  intestinorum  sphacelo  correp¬ 
tae  ano  dejectae  sunt,  aegri  tamen  salutem  recupe¬ 
raverunt,  inferre  licet,  gangraenam,  etsi  plerum¬ 
que,  tamen  non  necessarie,  fatalem  esse. 

Interdum  in  Suppurationem,  rarius  in  Scir- 
rhum,  Enteritis  desinit :  prognosis,  his  in  casibus 
etiam,  valde  infausta  est ;  nam  plerumque  exitus 
eo  tantum  ab  eventu  gangraenae  distat,  ut  non 
tam  cito  lethalis  sit ;  sed  serius  ociusve,  morbus 

exitium  aegro  afferet.  Nonnunquam  vero  salus 
suppurationem  excipit. 

Notae  sequentes  puris  formationem  indicant. 
Dolor,  postquam  gradu  modico  dies  septem  aut 
plus  eo  continuavit,  multo  lenior  fit,  sed  non  pror¬ 
sus  abit ;  eodem  fere  tempore  a?ger  sensum  pon¬ 
deris  in  abdomine  habet,  et  rigoribus  frequenti¬ 
bus  aliisque  febris  hecticae  signis  corripitur ;  in¬ 
terdum  quoque  materies  purulenta  in  dejectioni¬ 
bus  detegenda  est. 

Cum  inflammatio  lenis  per  longum  tempus 
existit,  neque  ad  cessationem  nec  incrementum 
tendens,  signis  suppurationis  simul  absentibus, 
terminatio  in  scirrho  denotatur :  aeger  tamen 
scirrho  existente,  saepe  doloribus  colicam  referen¬ 
tibus  affligitur. 

Quum  remedia  idonea  tempestive  adhibentur, 
Enteritis  fere  in  Resolutionem  desinit.  Si  dolor 
gradatim  minuitur,  si  abdomen  pressuram  parvo 
incommodo  tolerat,  et  distentio  ejus  decrescit, 
dum  eodem  tempore  pulsus  plenior  et  mollior  fit, 
nausea  et  vomitio  cessant,  dejectiones  faecum  na¬ 
turales  redduntur,  suiorque  liber  et  generalis 
exundat,  hic  eventus  optandus  expectetur,  et 
prognosis  fausta  caute  pronuncietur. 

DE  CORPORIS  POST  MORTEM  INSPECTIONE. 

m*  '  .  A  J  ‘  U  *  '  -  '  •  '  '  *  v  ^  '  * 

Abdomine  sectione  aperto,  inflammationis 
violentis  conspiciuntur  notae.  Tunicam  exter¬ 
nam  serosam  intestinorum,  quae  naturaliter  palli¬ 
da  est,  saepissime  invenimus  colore  rubicundo,  a 
sanguine  rubro  in  vasis  ejus  minutis  accumulato 
pendente.  Membrana  interna  mucosa  quoque, 
eadem  de  causa,  admodum  rubet,  et  interdum 
sanguis  etiamque  lympha  coagulata  super  eam 
variis  in  locis  effunduntur. 

In  casibus  aliquibus  peritonaeum  inflammatur, 
et  strato  lymphae  obducitur.  Diversas  inter 
partes  intestinorum  saepe  inveniuntur  adhaesio¬ 
nes.  Ulcerationes  etiam  haud  raro  videntur,  prae¬ 
cipue  in  plenioribus  intestinis,  et  tunicam  eorum 
externam  plerumque  occupantes;  hae  interdum 
intestinum  erodunt,  et  faeces  in  abdomen  transire 
sinunt,  sed  maxima  ex  parte,  (si  verbis  Baillie  * 
uti  fas  est),  “  that  portion  of  the  gut  wliere  the 
ulcer  is  situated,  adheres  by  inflammation  to  some 


*  On  Morbid  Anatomy. 

4/ 


14 


DE  ENTERITIDE. 


other  portion,  or  to  a  neighbouring  viscus,  and  a 
communication  is  formed  between  tbe  one  and 
the  other.”  Saepe  pars  magna  intestini  sphacelo 
correpta  reperitur,  quae  tunc  colorem  lividum  et 
subnigrum  exhibet,  et  structura  ejus  eo  usque 
mutatur  ut  vi  etiam  levissima  disjungi  possit. 
In  gangraena  quoque  magna  aeris  copia  evolvitur 
et  in  intestino  accumulatur. 

Non  nunquam  tunicae  intestinorum  densantur, 
et  eorum  flexurae  mesentericae  interdum,  aliae 
aliis,  implicantur,  etiamque  in  nodum  verum  col¬ 
ligantur.  Contractiones  intestinorum  frequen¬ 
ter,  et  aliquando  Intus-susceptio  quoque  dete¬ 
guntur. 

DE  MEDENDI  RATIONE. 

Cum  Enteritis  acribus  ingestis  sicut  venenis 
moveatur,  aut  de  Hernia  Strangulata  pendeat, 
nemini,  scientia  Medicinae  ullo  modo  prorsus 
imbuto,  latere  potest,  iis  imprimis  occurrendum 
esse ;  huic,  per  taocin  vel  operationem  idoneam 
chirurgicam  ;  illis,  per  ea  remedia  quae  aut  ex¬ 
perientia  aut  chemiae  scientia  materiarum  pec- 

cantium  propria  esse  antidota  docuit.  His  de 
rebus  non  meum  est  hic  disserere;  itaque  inter 
tractandum  de  Enteritidis  curatione,  morbum  in 
forma  ejus  simplice  tantum  spectabo. 

Ex  omnibus  Enteritidem  adversus  remediis, 
sanguinis  detractio  maxima  et  certissima  vi  pol¬ 
let,  neque  ullo  in  morbo  magis  postulatur,  et  quo 
citius  efficitur,  eo  efficacior  erit.  Longum  me¬ 
dicis  notum  fuit,  hoc  remedium  in  omnibus  in¬ 
flammationis  exemplis  maxime  prodesse,  si  san¬ 
guis  pleno  rivo  ex  vulnere  venae  amplo  educatur, 
utpote  eo  modo,  non  solum  effectus  ejus  in  inflam¬ 
matione  submovenda  citius  producuntur,  sed  in¬ 
super,  vires  aegri  minus  franguntur,  ideoque  lo¬ 
cum  servamus  remedium  repetendi,  quod  haud 
raro  requiritur,  et  faciendum  est,  quotiescumque 
signa  postulant,  statusque  aegrotantis  non  vetat. 

Quod  ad  sanguinis  quantitatem  uno  tempore 
educendam  attinet,  ea  ab  effectibus  inter  efflu¬ 
endum  pendere  debet :  plerumque  sanguis,  modo 
jam  memorato,  eo  usque  effluere  sineretur,  ut 
proclivitas  ad  animi  defectionem  inducatur.  Pul¬ 
sus  exilitas,  et  aegri  debilitas  (quas  minime  re¬ 
vera  existit),  missionem  sanguinis  non  prohibent ; 
namque  post  ven «sectionem,  fere  arteriarum  ictus 

pleniores  et  molliores  fiunt,  simulque  vires  asgri 
reficiuntur.  Post  horas  quatuor  vel  quinque  a 
prima  venaesectione,  si  inflammatio  non  subigatur, 
sanguis  denuo  mittendus  est,  et  etiam  iterum, 
breve  post  tempus,  si  symptomata  etiamnum  in¬ 
dicant,  ratione  tamen  virium,  astatis,  habitusque 
aegri,  semper  habita. 

Cum  generali  sanguinis  detractioni,  corpore  sci¬ 
licet  jam  infirmato,  locus  ulterior  plane  nullus  sit, 
dum  aliquid  inflammationis  adhuc  restat,  hirudi¬ 
nes  quadraginta  aut  plures  abdomini  imponere 
multum  proderit ;  namque  exinanitio  hoc  modo 
effecta,  partem  unde  sanguis  elicitur,  partesque 
etiam  vicinas  egregie,  totum  vero  corpus  parum 
afficit.  Postquam  decesserunt  hirudines,  balne¬ 
um  calidum  fluxum  sanguinis  multum  adjuvabit ; 
simulque,  dolorem  minuendo  et  irritationem  alle¬ 
vando,  commodum  insignem  praebebit.  Fotus 
calidi  quoque  maxime  proficient. 

Inflammatione  modis  supradictis  magna  ex 
parte  domita,  morboque  quasi  locali  facto,  emplas¬ 
tra  vesicatoria  ampla  abdomini  applicata  multum 
beneficii  praebebunt,  et  praeterea  actioni  purgan¬ 
tium,  de  quibus  nunc  pauca  dicturus  sum,  insig¬ 
niter  favebunt.  3 

Ad  purgantia  tamen  neutiquam  confugere  li¬ 
cebit  donec  inflammatio  minuitur,  namque  si 
citius  adhiberentur,  morbum  augerent,  stimulum 
cumulando  partibus  jamjam  quam  maxime  exci¬ 
tatis.  Inflammatione  vero  multum  minuta,  tunc 
operam  daremus  evacuationes  ex  intestinis  mo¬ 
vere  purgantibus  lenibus,  ut  Oleo  Ricini  ex  Aq. 
Menthae  Piperitae  sumpto, — Infuso  Sennae, — aut 
Solutionibus  Salium  Neutrorum,  dosibus  parvis 
et  saepe  repetitis.  Purgantium  actionem  Ene- 
mata  emollientia  vel  laxantia  maxime  auxilian¬ 
tur,  et  ea  larga  (scilicet  ad  lb.  iv.  vel  vi.),  esse 
oportet,  ut  vice  fotuum  internorum  fungantur. 
Hoc  modo  quoque  Enemata  magna  vi  ad  vomi¬ 
tum  sedandum  pollent. 

Nausea1  et  vomitus  qui  Enteritidem  comitan¬ 
tur  interdum  ita  urgent,  ut  ventriculus  purgan¬ 
tia  supra  enumerata  retinere  recusat.  Tum  ad 
irritationem  sedandam  adhibeamus  haustus  sali¬ 
nos  effervescentes,  quibus  guttae  paucae  Tinct. 
Opii  addantur,  aut  demus  granum  vel  granum 
cum  semisse  opii  solidi ;  sed  si  haec  etiam  rejician¬ 
tur,  Tincturam  Opii,  forma  Enematis,  dare  lice¬ 
bit.  In  mente  tamen  tenendum  est,  stimulum 

Opii  nocere,  nisi  prius  inflammatio  multum  subi¬ 
gatur.  Pilulae  ex  Submuriate  Hydrargyri  et  Ex¬ 
tracto  Colocynthidis  compositae,  pro  medicamento 
purgante,  in  hoc  morbo  laudantur,  utpote  ob  mo¬ 
lem  suam  parvam  ad  vomitum  excitandum  minus 
aptae  sunt.  Pari  ratione  Oleum  Crotonis,  medi¬ 
camentum  nuper  in  Medicinam  Britannicam  al¬ 
latum  (cujus  guttae  duae  vel  tres  sumantur  e  sac¬ 
charo,  aut  in  pilulam  ope  micae  panis  formatae), 
fortasse  prodesset. 

Enemata  ex  infuso  foliorum  Nicotianae  Tabaci 
interdum  cum  commodo  exhibentur ;  sed,  ut  peri¬ 
culo  non  vacant,  ad  haec  nunquam  recurrendum 
est,  nisi  prius  alia  remedia  frustra  tentata  fuis¬ 
sent.  Hydrargyri  Submuriatis  et  Opii  conjunctio 
laudes  insignes  acquisivit,  utpote  quae  sudorem 
elicere,  et  irritationem  sedare  dicitur,  dum  eo¬ 
dem  tempore  spasmos  solvit,  somnumque  aegro 
conciliat.  Tamen  Professor  Alison  in  praelec¬ 
tionibus  suis  dicit,  sibi  ab  experientia  persuasum 
esse,  hoc  remedium  commendationem  quam  acce¬ 
pit  minime  merere,  et  fluxum  alvi  dysentericum 
saepe  post  ejus  usum  restare.  Frigus  abdomini 
per  pannos  linteos  aqua  madefactos  applicatum, 
et  etiam  injectio  aquae  frigidae  in  intestina,  a  qui- 

busdam  prodesse  dicuntur ;  sed  multum  usus  haec 
remedia  non  obtinuerunt. 

Hydrargyrus  purus  in  Enteritide  exhibitus 
fuit,  falsa  sub  idea  ut  pondere  suo  obstructionem 
intestinorum  superaret ;  sed  tale  remedium  inep¬ 
tum  et  etiam  valde  periculosum  est.  Scriptor 
articuli  de  Constipatione  in  libro  “  Rees  En- 
cyclopaedia”  dicto,  apposite  verbis  sequentibus 
utitur  :  “  There  are  cases  on  record,  in  which  the 
quicksilver  thus  administered,  had  accumulated 
in  the  intestines,  formed  itself  a  sac  by  its  weight, 
and  at  length  produced  death,  by  passing  into 
the  cavity  of  the  abdomen,  in  consequence  of 
the  rupture  of  this  sac.  It  is  obvious,  indeed, 
that  the  medicine  could  not  ever  force  a  passage 
by  its  weight  along  the  course  of  the  bowels, 
since  it  must  ascend  occasionally,  if  the  body  is 
erect ;  and  the  whole  passage  must  be  nearly 
horizon tal,  if  the  patient  be  in  a  recumbent  pos- 
ture.” 

Cum,  remediis  frustra  adhibitis,  gangraena  ades¬ 
se  videtur,  ad  usum  vini,  cinchonae,  et  talium 
confugiendum  est ;  sed  rebus  sic  sese  habentibus, 
ferk  de  aegro  actum  est. 

»?  ,  J'  in  i  't\  .  i  ■  *  D  fitc  iff'  Ita 

Quod  ad  diaetam  in  Enteritide  attinet,  ex 
decocto  avenae,  decocto  hordei,  sero  lactis,  jusculo 
bovino,  talibusque  constare  debet :  victus  omnis 
stimulans  aut  concoctu  difficilis  sedulo  vitandus 
est. 

Inter  convalescendum,  aegrum  gradibus  tardis 
ad  diaetam  ejus  priorem  revertere  oportet.  A 
frigore  cavendum  est  usu  vestitus  calidi,  alvus¬ 
que  diaeta  idonea  vel  medicamentis  laxantibus 
facilis  conservanda  est. 


FINIS. 

